Diari Oficial de la Generalitat Valenciana


Sumari del DOGV 3033, del 11-07-1997 (1997/8138)

RESOLUCIÓ per la qual s'autoritza a l'empresa Enagas, SA, la realització de les instal·lacions corresponents a la connexió de gas natural a Mercadona, SA, que afecta el terme municipal de Riba-roja de Túria (València).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3033

Data del DOGV
:   11-07-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/8138


Data del document
:   15-05-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ per la qual s'autoritza a l'empresa Enagas, SA, la realització de les instal·lacions corresponents a la connexió de gas natural a Mercadona, SA, que afecta el terme municipal de Riba-roja de Túria (València).  
Per ordre del Ministeri d'Indústria i Energia de data 11 de novembre de 1976, s'atorgà a Enagas, SA, la concessió administrativa per a la prestació del servei públic de conducció, subministrament i distribució de gas natural per a usos industrials al terme municipal de Riba-roja de Túria.  
Enagas, SA, sol·licità mitjançant un escrit de data 15 de novembre de 1996, davant el Servei Territorial d'Indústria i Energia de València, a l'empara de l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, i la Llei 10/1987, de 15 de juny, de Disposicions Bàsiques en Matèria de Combustibles Gasosos, la corresponent autorització administrativa del projecte d'instal·lacions per a la connexió de gas natural a Mercadona, SA, el traçat de la qual afecta el terme municipal de Riba-roja de Túria.  
Vista la sol·licitud presentada per Enagas, SA i estudiat el projecte Connexió de gas natural a Mercadona, SA visat pel col·legi oficial d'enginyers corresponent.  
Vist que el projecte es va fer públic en el Diari Oficial de la Generalitat Valenciana de 2 de febrer de 1997, en el Butlletí Oficial de la Província de València de 22 de gener de 1997 i en el diari Las Provincias de 24 de gener de 1997.  
Amb data 3 de gener de 1997 es van presentar al·legacions per part del senyor Vicente Morata, que després de ser trameses a Enagas, SA, emeté un informe, amb data 5 de maig de 1997, sobre l'acord dels propietaris de les línies afectades.  
Així mateix, amb data 12 de maig de 1997, Enagas, SA va trametre les autoritzacions per encreuaments i paral·lelismes per part de Telefónica, Renfe, Demarcació de Carreteres de l'Estat a València i Iberdrola.  
Vistos, així mateix, la Llei 10/1987, de 15 de juny; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú, i la resta de disposicions concordants.  
Aquest Servei Territorial resol:  
Autoritzar les instal·lacions sol·licitades per Enagas, SA de conformitat amb el projecte connexió de gas natural a Mercadona, SA, que afecta el terme municipal de Riba-roja de Túria, d'acord amb les condicions següents:  
1. En qualsevol moment, s'haurà de complir tot el que estableix el Reglament General del Servei Públic de Gasos Combustibles, i també el de normes complementàries, el Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i l'Ordre del Ministeri d'Indústria i Energia d'11 de novembre de 1976, per la qual s'atorgà la concessió administrativa a Enagas, SA, per a la conducció, el subministrament i la distribució de gas natural per a usos industrials al terme municipal de Riba-roja de Túria.  
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.  
3. Les instal·lacions que s'autoritzen, per aquesta resolució, s'hauran de realitzar d'acord amb el projecte anomenat connexió de gas natural a Mercadona, SA, i la resta de la documentació tècnica presentada, que quedarà especificada en les següents dades bàsiques:  
A) Descripció de les instal·lacions: la canonada serà d'acer segons les especificacions API-5L. L'acer serà de grau B i estarà provista de revestiment extern i de protecció catòdica. La pressió de disseny serà de 16 bars. La canonada té una longitud de 988 metres, amb diàmetres 6", 4" i 2".  
B) El pressupost total de les instal·lacions objecte d'aquesta autorització, ascendeix a la quantitat de 34.451.591 pessetes.  
C) Afectacions a finques privades:  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.  
Dos. Per a les canalitzacions:  
a) Imposició de servitud permanent de pas en una franja de terreny de dos metres d'ample, al llarg del gasoducte per on circularà enterrada la canonada o les canonades que calga per a la conducció del gas, i que s'ajustarà a les següents limitacions:  
1. Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a dos metres comptats de l'eix de la canonada.  
2. Prohibició de realitzar qualsevol tipus d'obres o d'efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si s'escau, dels danys que s'hi ocasionen.  
4. Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que calga per a l'execució o el funcionament de les instal·lacions.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer qualsevol obstacle.  
4. Per a introduir modificacions que afecten les dades bàsiques a què fa referència la condició 3.ª, caldrà obtenir-hi l'autorització en aquest Servei Territorial.  
5. Aquest Servei Territorial, aprovarà també les condicions concretes d'aplicació del projecte i introduirà les modificacions de detall que hi resulten convenients.  
6. Una vegada finalitzades les obres d'instal·lació s'efectuaran els assajos i les proves oportunes, i també un certificat final d'obra signat per un tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'ha efectuat d'acord amb la normativa tècnica vigent que hi siga d'aplicació.  
7. Enagas, SA, donarà compte de l'acabament de les instal·lacions a aquest Servei Territorial i aportarà el certificat final d'obra, el resultat de les proves reglamentàries i la documentació complementària necessària.  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades, per la declaració inexacta de les dades subministrades o una altra causa excepcional que ho justifique legalment.  
Aquesta autorització s'atorga sense perjudici, i independentment, de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.  
Contra aquesta resolució, s'hi podrà interposar un recurs ordinari davant el director general d'Indústria i Energia de la Conselleria d'Indústria i Comerç de la Generalitat Valenciana en el termini d'un mes, comptat des del dia de la notificació d'aquesta resolució, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de maig de 1997.- El director territorial: Alejandro Marín Arcas.